OzLabs/hebrew-wiki-articles huggingface dataset:
ה'תש"ף

== אירועים ==
* י"ב בכסלו – הירי בג'רזי סיטי (2019).
* א' בטבת – הדקירה במונסי (2019).
* ז' בטבת – הסתיים המחזור ה–13 של לימוד הדף היומי.
* ב' באדר – פרוץ מגפת הקורונה בישראל עם אבחון המקרה הראשון של חולה בישראל.
* ו' באדר – יום הבחירות לכנסת העשרים ושלוש
* ט"ו באדר – ארגון הבריאות העולמי מכריז על הקורונה כפנדמיה.
* כ"ג באייר – הוקמה ממשלת ישראל השלושים וחמש.

== נולדו ==
==נפטרו==
* י"ט בתשרי – מאיר שמגר, נשיא בית המשפט העליון לשעבר.
* כ"ג בתשרי – הרב נסים קרליץ, מבכירי פוסקי ההלכה החרדים ליטאים.
* ט"ז בחשוון – הרב ישראל ניסן רוזנבוים, האדמו"ר מקרעטשניף קריית גת.
* כ"א בכסלו – גאולה כהן, חברת כנסת.
* ט' ניסן – הרב אשר יעקב וסטהיים, ראש מערכת הכשרות איגוד רבנים – מנטשסטר.
* י"ג בניסן – רבי יעקב פרלוב, האדמו"ר מנובומינסק, היה יושב ראש אגודת ישראל בארצות הברית וחבר מועצת גדולי התורה.
* י"ד בניסן – הרב יהודה לייב גרונר, מזכיר הרבי מליובאוויטש ודמות ידועה בחסידות חבד.
* י"ט בניסן – הרב אליהו בקשי דורון, הראשון לציון לשעבר.
* כ"ב בניסן – הרב דן יואל ליווי, היה יו"ר מערכת הכשרות הבינלאומית OK וחבר אגודת רבני חבר העמים.
* ל' בניסן – הרב ישעיהו הבר, מייסד וראש עמותת "מתנת חיים" לתרומת כליה.
* י"ב באייר – הרב פרופ' נחום אליעזר רבינוביץ', ראש ישיבת ההסדר ברכת משה במעלה אדומים.
* י"ט בתמוז - הרב סיני אדלר, רבה הראשי של אשדוד ומרבני כולל מר"ץ במבשרת ציון.
* ח' באב – משה אורון, קצין צה"ל בדרגת אלוף-משנה, אשר שירת בחיל הים (נולד ב-ה'תרצ"ז)
* י"ז באב – הרב עדין אבן ישראל שטיינזלץ, חתן פרס ישראל, מפרשני המקרא והתלמוד ומחבר ספרים תורניים רבים.
* כ"א באב – רבי ישראל משה פרידמן, האדמו"ר מסדיגורה.
* ל' באב – הרב זלמן נחמיה גולדברג (הגרז"ן), ראש ישיבה ודיין.

== פרסי ישראל ==
* הרב יעקב אריאל – ספרות תורנית
* אברהם בן צבי – חקר מדע המדינה, מדעי הניהול ויחסים בינלאומיים
* אבישי ברוורמן – מפעל חיים
* שרה ברייטברג–סמל – אומנות פלסטית
* דני זמיר – חקר החקלאות ומדעי הסביבה
* ורד נעם – תלמוד
* נעמי סטוצ'ינר – מפעל חיים
* בנימין זאב קדר – חקר ההיסטוריה
* יוסף קלפטר – חקר הפיזיקה והכימיה
* גדעון רכבי – רפואה

==לוח שנה==





===מאפייני לוח השנה===



==קישורים חיצוניים==
* 
* [https://docs.google.com/viewer?a=v&pid=sites&srcid=ZGVmYXVsdGRvbWFpbnxobHVhY2h8Z3g6M2FiMWIyMjYxMDIxYTUzNQ תש"פ או תש"ף? מאמר מפורט באתר הוצאת לוח] (PDF)
* [https://docs.google.com/viewer?a=v&pid=sites&srcid=ZGVmYXVsdGRvbWFpbnxobHVhY2h8Z3g6Njc5YThhOTI3NzZhMzMxZg לוח עברי שנתי התש"פ – כל השנה בדף אחד] – [https://sites.google.com/site/hluach/main/5780 בכתובת זו] אפשר להוריד בשני עיצובים שונים
*[http://www.drivehq.com/web/yakov/r_downla.htm לוח תכנון לשנת תש"פ] לוח תכנון להורדה כקובץ אקסל ניתן לעיצוב והדפסה מ[http://yakov.firstcloudit.com/index.htm אתר חג שמח].
ה'תשפ"א

==אירועים==
* מגפת הקורונה
* כ"ב בטבת - מפגינים תומכי נשיא ארצות הברית היוצא דונלד טראמפ הסתערו על בניין הקפיטול בוושינגטון הבירה, בניסיון לשבש את אישור קולות חבר האלקטורים בידי הקונגרס של ארצות הברית, לאחר נאום מחאה של טראמפ על תוצאות הבחירות לנשיאות ארצות הברית
* ה' באדר - החל אסון הזיהום הימי בזפת לאורך חופי ישראל (2021)
* י' בניסן - יום הבחירות לכנסת העשרים וארבע
* י"ח באייר - אסון הר מירון.
* (כ"ז באייר - ח' בסיוון) - המהומות בישראל (2021) בערים המעורבות בישראל, לצד מבצע שומר החומות.
* כ"ח באייר - תחילת מבצע שומר החומות ברצועת עזה
* ה' בסיוון - האסון בבית הכנסת בגבעת זאב.
* י' בסיוון – ישראל ועזה חותמות על הפסקת אש במסגרת מבצע שומר החומות
* כ"ב בסיוון - הבחירות לנשיאות ישראל 2021.
* ד' בתמוז - הושבעה ממשלת ישראל השלושים ושש בראשות נפתלי בנט כראש ממשלה ויאיר לפיד כראש ממשלת ישראל החלופי.
* כ"ז בתמוז - יצחק הרצוג החל לכהן כנשיא המדינה, יומיים לפני המועד הרשמי.
* כ"ט באלול - ערב ראש השנה התשפ"ב 6 אסירים פעילי הג'יהאד האיסלאמי ופת"ח, ברחו מכלא גלבוע, ארבעה מהם נלכדו בישראל כעבור ארבעה ימים, והשניים הנותרים נלכדו ב-19 בספטמבר.

==נפטרו==
* י"ז בתשרי – רבי מרדכי ישכר בער לייפר, האדמו"ר מפיטסבורג.
* כ"א בתשרי – דוד רפאל בן-עמי, זמר, במאי ויוצר ישראלי.
* י"ט בחשוון – הרב דוד פיינשטיין, חבר מועצת גדולי התורה בארצות הברית ופוסק.
* כ' בחשוון – הרב לורד יונתן זקס, הרב של בריטניה.
* כ"א בכסלו – הרב ישראל חיים מנשה פרידמן, ראב"ד קהל יטב לב דסאטמאר בוילאמסבורג, שבברוקלין, ניו יורק.
*כ"ז בטבת – שלדון אדלסון, איש עסקים ונדבן יהודי-אמריקאי. הבעלים של העיתון ישראל היום.
*י"ז בשבט – הרב אברהם משה אבידן, ראש ישיבת ההסדר שעלבים לשעבר.
*י"ח בשבט – הרב משולם דוד הלוי סולובייצ'יק, ראש ישיבת בריסק בירושלים.
*י"ח בשבט – הרב יצחק אריה שיינר, ראש ישיבת קמניץ וחבר במועצת גדולי התורה של דגל התורה.
*י"ח בשבט – הרב אברהם יהושע העשיל טברסקי, פסיכיאטר ורב, בנו של האדמו"ר מהורניסטייפול.
*כ"ה בשבט – הרב חיים מאיר ואזנר, אב"ד בני ברק, רבה של שכונת זכרון מאיר וראש ישיבת חכמי לובלין.
*ל' בשבט – הרב חנניה יוסף אייזנבך, ראש ישיבת תומכי תמימים בבני ברק וראש כולל "אהל יוסף משה" בבואנוס איירס.
*כ"ג באדר – הרב יחזקאל ראטה, פוסק אמריקאי, גאב"ד בית המדרש "קהל יראי ה' קרלסבורג" בבורו פארק.
*י"ח באייר – שרגא גשטטנר, זמר חסידי, תושב קנדה, נספה באסון הר מירון.
*כ"ט בסיוון – ד"ר אלי שוסהיים, יו"ר אגודת אפרת.
*ו' באב – הרב יואל כהן, ה"חוזר" הראשי של הרבי מליוובאוויטש והמשפיע הראשי של חב"ד.
*י"ז באב – רוני דניאל, כתב חדשות ופרשן לענייני צבא וביטחון (נולד בה'תש"ח)
*כ"ח באב – הרב אריה גמליאל, סגן שר הבינוי והשיכון וסגן השר לענייני דתות, ראש "ישיבת שדרות".
*א' באלול – הרב אברהם דב אוירבך, רבה הראשי של טבריה.
*ג' באלול – הרב יהושע צוקרמן, מרבני ישיבת הר המור.

==לוח שנה==





===מאפייני לוח השנה===



==קישורים חיצוניים==
* [https://docs.google.com/viewer?a=v&pid=sites&srcid=ZGVmYXVsdGRvbWFpbnxobHVhY2h8Z3g6MWFhOTMyM2UxYjQ3YWFhNA לוח עברי שנתי התשפ"א – כל השנה בדף אחד] – [https://sites.google.com/view/hluach/CalDownloads בכתובת זו] אפשר להוריד בשני עיצובים שונים
*[http://yakov.firstcloudit.com/r_downla.htm לוח תכנון לשנת תשפ"א] לוח תכנון להורדה כקובץ אקסל ניתן לעיצוב והדפסה מ[http://yakov.firstcloudit.com/index.htm אתר חג שמח].
ה'תשפ"ד

== אירועים==

* כ"ב בתשרי – מתחילה מלחמת חרבות ברזל במתקפת הפתע על ישראל.
* י"א בחשוון – מלחמת חרבות ברזל: מתחילה הלחימה הקרקעית ברצועת עזה.
* ט"ו בחשוון – מבצע ראשית האור שבו חולצה חיילת מרצועת עזה
* (י"א בכסלו – י"ח בכסלו) – עסקת שחרור החטופים ישראל–חמאס
* ג' באדר א' – מבצע יד זהב שבו חולצו שני אזרחים מרצועת עזה
* י"ח באדר א' – הבחירות לרשויות המקומיות בישראל
* ו' בניסן – התקיפה האיראנית על ישראל
* י"א בניסן – התקיפה הישראלית באיראן
* ב' בסיון – מבצע ארנון שבו חולצו ארבעה אזרחים מרצועת עזה
* כ"א בתמוז – פגיעת הרקטה במג'דל שמס והירצחם של 12 נערים ונערות בגילאי 10–16

== נפטרו ==
* כ"ב בתשרי – יהונתן שטיינברג – מפקד חטיבת הנח"ל. נהרג בקרב בהתקלות מול מחבלים פלסטינים במהלך קרב כרם שלום במתקפת הפתע על ישראל. (נולד ב-ה'תשמ"א)
* כ"ב בתשרי – אופיר ליבשטיין – ראש המועצה האזורית שער הנגב נרצח בחילופי אש עם מחבלים במהלך הטבח בכפר עזה במתקפת הפתע על ישראל. (נולד ב-ה'תשל"ג)
* כ"ב בתשרי – אסף חממי – מפקד חטיבת קטיף. נהרג בהגנה על קיבוץ נירים במהלך הקרבות לבלימת מתקפת הפתע על ישראל. גופתו נחטפה לעזה. (נולד ב-ה'תשמ"ג)
* כ"ב בתשרי – רועי לוי – מפקד היחידה הרב-ממדית. נהרג בחילופי אש עם מחבלים שחדרו מרצועת עזה בקרב רעים במתקפת הפתע על ישראל. (נולד ב-ה'תשל"ט)
* י"א בחשוון – הרב ברוך מרדכי אזרחי, ראש ישיבת עטרת ישראל וזקן חברי מועצת גדולי התורה של דגל התורה. (נולד ב-ה'תרפ"ט)
* י"ח בכסלו – שלמה אבינרי, חוקר בתחום מדעי המדינה והיסטוריון של הפילוסופיה הפוליטית. (נולד ב-ה'תרצ"ג)
* כ"ט בכסלו – יצחק בן בשט – מפקד חפ"ק מח"ט גולני (שימש קודם לכן כמפקד חטיבת יפתח). נפל בקרב שג'אעייה. (נולד ב-ה'תש"ם)
* כ"א בטבת – צבי זמיר, ראש "המוסד" לשעבר. (נולד ב-ה'תרפ"ה)
* ה' בשבט – דרור קשטן, כדורגלן ומאמן כדורגל ישראלי (נולד ב-ה'תש"ה)
* ט' בשבט – אמנון רובינשטיין, משפטן, פובליציסט וסופר ישראלי (נולד ב-ה'תרצ"א)
* כ"ג בשבט - הרב ברוך ויסבקר, ראש ישיבת בית מתתיהו בבני ברק וחבר מועצת גדולי התורה (נולד ב-ה'תש"א)
* כ"ד בשבט – רבי אלתר, מוזיקאי, כוכב ילדים ומלמד חרדי ישראלי (נולד ב-ה'תש"ח)
* ג' באדר א' – ליאור פרחי, זמר ישראלי (נולד ב-ה'תשל"א)
* ט"ו באדר א' – צ'רלי ביטון, פעיל חברתי ישראלי וחבר הכנסת מטעם חד"ש, ממייסדי הפנתרים השחורים (נולד ב-ה'תש"ז)
* י"ט באדר א' – אברהם בייגה שוחט, איש ציבור ישראלי, חבר כנסת ושר אוצר. (נולד ב-ה'תרצ"ו)
* ז' בניסן – נעמי פולני, זמרת, רקדנית ובמאית, כלת פרס ישראל. (נולדה ב-ה'תרפ"ז)
* ב' באייר – רבי בן ציון רבינוביץ, האדמו"ר מביאלא ובעל ספרי מבשר טוב. (נולד בה'תרצ"ה)
* ג' בתמוז - הרב יהודה דרעי, רבה הראשי של באר שבע וחבר מועצת הרבנות הראשית לישראל (נולד ב-ה'תשי"ז)

== לוח שנה ==




===מאפייני לוח השנה===

*

==קישורים חיצוניים==
* [https://drive.google.com/file/d/1ntkpheDM3O_qIpP_v0BLWICbgH19BmP5/view לוח עברי שנתי התשפ"ד – כל השנה בדף אחד] – [https://sites.google.com/view/hluach/CalDownloads בכתובת זו] אפשר להוריד בשני עיצובים שונים, מאתר הוצאת לוח הלוח העברי
* [http://yakov.firstcloudit.com/r_downla.htm לוח תכנון לשנת תשפ"ד] לוח תכנון להורדה כקובץ אקסל ניתן לעיצוב והדפסה מ[http://yakov.firstcloudit.com/index.htm אתר חג שמח]
* [https://milimilim.co.il/%d7%aa%d7%a9%d7%a4%d7%93 מה ראשי תיבות תשפ"ד? איחולים קצרצרים.] יוחאי אורלן, אתר מילימילים
2030

==תחזיות==
===בתחום חברה ודמוגרפיה===
* לפי דו"ח של האו"ם, העולם יצרוך 50% יותר מזון, 45% יותר אנרגיה ו-30% יותר מים מאשר מה שנצרך ב-2012.
* תעשיות הבקר והחלב תהיינה על סף פשיטת רגל עקב התפתחויות בטכנולוגיות יצור המזון.
* לפי תחזיות האו"ם אוכלוסיית העולם צפויה להגיע ל 7.8 מיליארד עד 8.5 מיליארד.
* לפי ההערכות 4.9 מיליארד מתושבי העולם ישתייכו למעמד הביניים ומתוכם 66% יגורו באסיה.
* לפי ההערכות 60% מאוכלוסיית העולם תגור בסביבה אורבנית (עירונית) מה שיגרום להיווצרותן של 41 מגה-ערים חדשות שבהן תגור 9% מאוכלוסיית העולם.
* מדענים צרפתים משערים שאחוז יודעי קרוא וכתוב העולמי יעמוד על כמעט 100%, כלומר כמעט ולא יישארו אנאלפביתים בעולם.

===בתחום הטכנולוגיה===
* הדפסה תלת-ממדית תהפוך לנפוצה מאוד בשנה זו ולפי ההערכות יודפסו גם איברים אנושיים.
* כלי רכב אוטונומיים יהוו חלק דומיננטי ממספר הרכבים על הכביש. כמו כן, יהיה שימוש נרחב בהייפרלופ.
* המכוניות אשר יבנו בשנה זו יהיו קטנות יותר מאשר המכוניות שנבנו בעשורים הקודמים. רוב המכוניות שיבנו בתקופה זו יהיו מכוניות חשמליות או לכל הפחות היברידיות.
* מטוסים על קוליים ישמשו להטסת נוסעים בשימוש אזרחי.
* מחשב קוונטי שיפותח יהיה מהיר פי טריליונים מאשר המחשב החזק ביותר ב-2016, טיאנחה-2.

===בתחום הכלכלה===
* יפוג זיכיונה של חברת כימיקלים לישראל על משאבי ים המלח.
* לפי הצהרה מאפריל 2017 של פיוש גויאל , שר האנרגיה של הודו, יינקטו צעדים להבטיח שבשנה זו יימכרו רק מכוניות חשמליות בהודו.
* לפי תת"ל 65, בשנה זו תוכפל מסילת החוף באזור חיפה לארבע מסילות חשמליות.
* מסמך "חזון ערב הסעודית 2030" מנסח תוכנית פעולה לפיה תופחת באופן ניכר תלותה של ערב הסעודית בנפט עד שנה זו.
* עד לשנה זו יתווספו עוד שתי מסילות רכבת מהירות למקטע של רכבת ישראל שבין שפיים לתחנת הרכבת חוף-הכרמל, לפי החלטת הוועדה לתשתיות לאומיות משנת 2019.
* החל משנה זו לא ימכרו בישראל מכוניות על בסיס בנזין או סולר, לפי הכרזת שר האנרגיה יובל שטייניץ בשנת 2018.

==לוח שנה==









== ראו גם ==

==קישורים חיצוניים==

* [http://www.kayamut2030.org/ אתר האינטרנט קיימות 2030], פרויקט של מכון ירושלים לחקר ישראל והמשרד להגנת הסביבה המציע דרכים לחשיבה ארוכת טווח, ומתווה לישראל מקיימת בשנת 2030.
* 
* 

==הערות שוליים==
2028

__TOC__
==אירועים צפויים==
* אולימפיאדת הקיץ ה-34 תתקיים בלוס אנג'לס (ארצות הברית).
* 15 בפברואר – גמר תוקפן של תקנות שעת חירום (יהודה והשומרון – שיפוט בעבירות ועזרה משפטית), התשכ"ז-1967
* 14 באפריל – יתקיים ליקוי חמה חלקי.
* 26 ביוני – האסטרואיד (153814) 2001 WN<sub>5</sub> יעבור במרחק של 248,000 ק"מ (154,000 מייל) מכדור הארץ.
* 18 ביולי – סיום תקופת הזיכיון של חברת דרך ארץ על כביש 6. החל מתאריך זה הכביש הופך מכביש אגרה לכביש ציבורי באחריות המדינה.
* 22 ביולי – ליקוי חמה מלא ייצפה מעל אוסטרליה, כולל סידני, וניו זילנד.
* 26 באוקטובר – האסטרואיד (35396) 1997 XF<sub>11</sub> יעבור במרחק 930,000 ק"מ (580,000 מייל) מכדור הארץ.
* 18 בנובמבר ימלאו 100 שנים למיקי מאוס הראשון.
* החלפת צי המטוסים מסוגי A-10 ת'נדרבולט II ו-F-16 פייטינג פלקון על ידי מטוס הקרב מהדור החמישי ה-F-35.
* בחירת נשיא מדינת ישראל – בבחירות אלה תבחר הכנסת את הנשיא ה-12, אשר יחליף בתפקידו את יצחק הרצוג.
* הצפי לסיום העבודות להקמת הקו הירוק של הרכבת הקלה בגוש דן.

==לוח שנה==









== ראו גם ==

==קישורים חיצוניים==

==הערות שוליים==
2027

__TOC__
==אירועים צפויים==
* 2 באוגוסט – ליקוי חמה מלא יתרחש בצפון ומזרח יבשת אפריקה , כמעט מלא בתצפית מישראל.
* 7 באוגוסט – האסטרואיד (137108) 1999 AN<sub>10</sub> יחלוף במרחק של 388,960 ק"מ (241,520 מייל) מכדור הארץ.
* האי בוגנוויל, המהווה מחוז אוטונומי של מדינת פפואה גינאה החדשה צפוי להתנתק מהמדינה ולהפוך למדינה עצמאית.
* פתיחת שלושה קווי רכבת ישראל: מסילת ראש העין - אריאל, מסילת חיפה–נצרת ומסילת ראשון לציון – מודיעין.

== לוח שנה==








== ראו גם ==

==קישורים חיצוניים==

==הערות שוליים==
2026

__TOC__
==אירועים צפויים==
* 12 באוגוסט - ליקוי חמה מלא ב-12 באוגוסט לשנה זו. הליקוי יתפרש על שטח רחב ביותר, מצפון אמריקה ועד אמצע אירופה..
* סיום בנייתה המשוער של כנסיית סגרדה פמיליה בברצלונה.
* אולימפיאדת הנוער דקר (המשחקים האולימפיים לנוער)
* מונדיאל 2026 עתיד להתקיים בארצות הברית, קנדה ומקסיקו בקיץ של שנה זו.
* הצפי לסיום העבודות להקמת המסילה המזרחית החדשה של רכבת ישראל.
* הצפי לסיום העבודות להקמת הקו הסגול של הרכבת הקלה בגוש דן.
* 4 ביולי - 250 שנה לעצמאותה של ארצות הברית.
* ייחנך אצטדיון אשדוד החדש.
* הקרנת בכורה של הסרט "שר הטבעות המצוד אחרי גולום".

===משימות חלל===
* שיגור טלסקופ החלל של סוכנות החלל האירופאית PLATO שיוצב בנקודת לגראנז' L2.
* הגשושית פסיכה תגיע אל האסטרואיד פסיכה.
* שיגור מתוכנן של הרחפן "שפירית" לחקר טיטאן, אחד מירחי שבתאי.

==לוח שנה==








== ראו גם ==

==קישורים חיצוניים==

==הערות שוליים==
2025

==אירועים צפויים==
* ממשלת קזחסטן תחליט לשנות את אותיות השפה לאותיות לטיניות.
*התמיכה בווינדוס 10 תסתיים ב-14 באוקטובר 2025
* תושלם בנייתה של נושאת המטוסים האמריקנית USS Enterprise מסדרת נימיץ.
* סיום בנייתו המשוערת של מבנה העל דובאי סיטי טאוור שייבנה בדובאי.
* בנייתו של הפרויקט מסדר סיטי באבו דאבי צפויה להיגמר בשנה זו.
* מיסוד מטבע משותף חדש ליבשת אפריקה אשר יקרא "אפרו" בדומה ל"אירו" של האיחוד האירופי.
* סיום השלב הראשון בתוכנית "אגן איילון 2025" להנגשה לציבור של תחנות רכבת ישראל והרכבת הקלה בתל אביב-יפו.
* תאריך משוער לסיום העבודות על מיזם נתיבים מהירים בגוש דן.

==חקר החלל==
* תושלם בנייתו של הטלסקופ המגלני הגדול שיבנה בצ'ילה.
* תושלם בנייתו של טלסקופ-רדיו Square Kilometere Array שיבנה באוסטרליה.
* הגשושית וויאג'ר 1 תפסיק לשגר נתונים.
* לפי תוכניות של נאס"א, צפויה להתחיל לפעול מושבת ירח בשנה זו.
* ישוגר הלוויין המדעי ULTRASAT.

==בתרבות ובאומנות==
* תוכנית הטלוויזיה 2025, בהפקת ערוץ קשת 12, נקראת על שם שנה זו.
* משחק המחשב "Grand Theft Auto VI" מבית יוצרת המשחקים Rockstar Games מתוכנן לצאת.
* הסרט קפטן אמריקה: עולם אמיץ חדש של מארוול אמור לצאת בשנה זו

==לוח שנה==








== ראו גם ==

* 2024

==קישורים חיצוניים==

* 
* 

==הערות שוליים==
2024

__TOC__

== אירועים ==
התקיפה האיראנית על ישראל]]
8 ביוני - [[מבצע ארנון]]

* יוני–יולי – טורניר הכדורגל יורו 2024 נערך בגרמניה.
* אולימפיאדת הקיץ ה-33 התקיימה בפריז (צרפת).
===אירועים צפויים===
* 5 בנובמבר – הבחירות לנשיאות ארצות הברית
* 19 בנובמבר – בחירות עבור רשויות בעוטף עזה, ורשויות בגבול לבנון וסוריה.

=== אירועים מתמשכים ===
* מלחמת אוקראינה–רוסיה
* מלחמת חרבות ברזל

== נפטרו ==
[[צבי זמיר]]
[[אמנון רובינשטיין]]
[[אלכסיי נבלני]]
[[אברהם בייגה שוחט]]
[[סלים ג'ובראן]]
[[דניאל כהנמן]]
[[או. ג'יי. סימפסון]]
[[אבראהים ראיסי]]

==תחזיות==
===משימות חלל===
* תוכנית למשימה מאוישת למאדים בשנה זו הוצגה על ידי אילון מאסק, כאשר בשנת 2022 צפויה להיות משוגרת חללית עם המטען כהכנה לכך.
* שיגורה של גשושית החלל הרוסית ונרה D אל עבר נוגה.

==לוח שנה==









==קישורים חיצוניים==

==הערות שוליים==
2023

__TOC__

==אירועים==
מתקפת הפתע ב-7 באוקטובר 2023]]
המלך צ'ארלס השלישי ורעייתו המלכה קמילה מנופפים לקהל במרפסת ארמון בקינגהאם לאחר טקס הכתרתם
סרטון בו נראית שיירת קבוצת וגנר עושה דרכה לכיוון מוסקבה

==בתרבות ובאומנות==
* 2023 – ספר מאת יגאל סרנה המנסה לתאר את מה שעשוי להתרחש בישראל בשנה זו.
* אלפיים עשרים ושלוש. – אלבום מוזיקה מאת איה כורם, נקרא על שם השנה שעד אליה היא הייתה חתומה בחברת התקליטים.

==נפטרו==
[[שבח וייס]]
[[חיים טופול]]
[[מאיר שלו]]
[[יהונתן גפן]]
[[גרשון אדלשטיין]]
[[טד קזינסקי]]
[[שינייד או'קונור]]
[[יבגני פריגוז'ין]]
[[שבתי שביט]]
[[הנרי קיסינג'ר]]
[[שלמה אבינרי]]

==לוח שנה==









==קישורים חיצוניים==

* [https://www.kan.org.il/content/kan/kan-actual/p-591147/665824/ שלום ולא להתראות: כאן מסכמים את 2023]

==הערות שוליים==
2022

==אירועים==
15 בינואר – ההתפרצות הגעשית של [[הונגה טונגה בדרום האוקיינוס השקט]]
[[24 בפברואר 2022 – הצבא הרוסי פולש לאוקראינה]]
[[8 ביולי 2022 – ראש ממשלת יפן לשעבר שינזו אבה נרצח בעת שנשא נאום בחירות בנארה]]
המלכה אליזבת השנייה מובאת למנוחות
אירועים בולטים שקרו
* מגפת הקורונה
* המשבר האוקראיני-רוסי
* מבצע שובר גלים 



==נולדו==

==נפטרו==
[[יורם טהרלב]]
[[אורה הרצוג]]
[[מרים נאור]]
[[גבריאל בך]]
[[אמנון שמוש]]
[[יוסף כרמון]]
[[אליעזר גולדברג]]
[[חיים קניבסקי]]
[[דון יאנג]]
[[אלכס גלעדי]]
[[אילן גילאון]]
[[ח'ליפה בן זאיד אאל נהיאן]]
[[מודי בר-און]]
[[אורי זוהר]]
[[אברהם ב. יהושע]]
[[יהודה משי זהב]]
[[צביקה פיק]]
[[מיכאיל גורבצ'וב]]
[[אליזבת השנייה, מלכת הממלכה המאוחדת]]
[[קוליו]]
[[אשטון קרטר]]
[[וירג'יניה מקלורין]]
[[כריסטין מקווי]]
[[קירסטי אלי]]
[[יצחק קלפטר]]
[[דני שפירא]]
[[חיים דרוקמן]]
[[פלה]]
[[בנדיקטוס השישה עשר]]

==לוח שנה==









*2022 ברוסיה

==קישורים חיצוניים==

* [https://www.themarker.com/news/MAGAZINE-1.10506077 זו הייתה שנת הגאות. מה יקרה לכסף שלנו בשנה הבאה? התחזיות ל-2022], באתר TheMarker, 31 בדצמבר 2021
* [https://www.france24.com/en/europe/20221227-from-the-war-in-ukraine-to-the-death-of-queen-elizabeth-ii-the-top-news-stories-of-2022 From the war in Ukraine to the death of Queen Elizabeth II: The top news stories of 2022]

==הערות שוליים==
2021

__TOC__

==אירועים==
ההסתערות על הקפיטול]]
20 בינואר - [[ג'ו ביידן מושבע לנשיא ה-46 של ארצות הברית]]
1 בפברואר – במסגרת ההפיכה הצבאית ב[[מיאנמר מודחת אונג סן סו צ'י. השלטון הועבר למפקד הכוחות המזוינים מין אונג הלינג]]
חסימת תעלת סואץ: אוניית המכולות אוור גיוון חוסמת לחלוטין את תעלת סואץ. 24 במרץ 2021]]
* מגפת הקורונה

==נולדו==

==נפטרו==
[[לארי קינג]]
[[ראש לימבו]]
[[ליאור ייני]]
[[שלדון אדלסון]]
[[שלמה הלל]]
[[כריסטופר פלאמר]]
[[רות דיין]]
[[הנסיך פיליפ, דוכס אדינבורו]]
[[דני קרוון]]
[[שולמית לבנת]]
[[ז'ובנל מואיז]]
[[רוני דניאל]]
[[אידה נודל]]
[[אהרן אבוחצירא]]
[[מרשה פרידמן]]
[[אליהו מצא]]
[[חיים ולדר]]

==לוח שנה==









*2021 בקולנוע
*2021 בישראל

==קישורים חיצוניים==

* 
*[https://www.politico.eu/article/2021-best-photos-news/ 2021 בתמונות]
* 
* 

==הערות שוליים==
2020

__TOC__

==אירועים==
הרכבת הקלה בירושלים ריק לחלוטין בצהרי אחד מימי הסגר של מרץ-אפריל שהוחל עקב התפשטות מגפת הקורונה בישראל. ניתן להבחין שכמחצית מהמושבים נאסרו לישיבה על מנת לשמור על ריחוק חברתי]]
אנשים ברחובות [[גואנגג'ואו עם מסכות פנים, בעקבות התפרצות נגיף קורונה-ווהאן, 2 בפברואר 2020]]
טקס חתימת הסכמי הנורמליזציה בין ישראל לבחריין ואיחוד האמירויות הערביות בבית הלבן, 15 בספטמבר 2020
* מגפת הקורונה, שהחלה בסין, ומשם התפשטה לכל העולם
* מחאות גדולות ברחבי העולם, בין היתר בבלארוס, תאילנד <ref></ref> לבנון, הונג קונג, איראן, אלג'יריה, עיראק, ישראל, וארצות הברית.

==נולדו==

==נפטרו==
[[קאסם סולימאני]]
[[קובי בראיינט]]
[[קירק דאגלס]]
[[חוסני מובארכ]]
[[קני רוג'רס]]
[[ליטל ריצ'רד]]
[[אניו מוריקונה]]
[[צ'דוויק בוזמן]]
[[רות ביידר גינסבורג]]
[[שון קונרי]]
[[נתן זך]]
[[דייגו מראדונה]]

==לוח שנה==









==קישורים חיצוניים==

* [https://z.ynet.co.il/short/content/2020/LastCall/?externalurl=true כתבות השנה בעולם], ynet
*[https://www.euronews.com/2020/12/23/in-pictures-2020-s-biggest-news-stories-month-by-month בתמונות: סיפורי החדשות הגדולים ביותר של 2020 חודש אחר חודש], euronews
*[https://specialprojects.mako.co.il/2020n12?makoOpenChromeTabs=1&sCh=31750a2610f26110&pId=1714791232 סיכום 2020], N12
* 

==הערות שוליים==
רודולפו פוגוויל

רודולפו אנריקה פוגוויל (בספרדית: Rodolfo Enrique Fogwill;
15 ביולי 1941 - 21 באוגוסט 2010) היה סוציולוג וסופר ארגנטינאי. הוא נודע לראשונה כמנהל משרד פרסום ולאחר מכן כסופר.

== תולדות חייו ==
רודולפו פוגוויל נולד ב-1941 בקילמס (Quilmes), פרוור של בואנוס איירס. הוא עשה תואר בסוציולוגיה באוניברסיטת בואנוס איירס ולאחר מכן היה למרצה באוניברסיטה. שם כתב שירים, סיפורים קצרים ומאמרים שעוסקים בקשר שבין תקשורת, ספרות ופוליטיקה.

בהמשך חייו עבד כמנהל משרד פרסום וכאיש עסקים. זכייתו ב-1980 בפרס חשוב על סיפורו "Muchacha punk" איפשרה לו להגיע להכרה ולהקדיש את זמנו לכתיבה.

בנוסף לספריו, חלק מכתביו שולבו באנתולוגיות שהתפרסמו בארצות הברית, בקובה, במקסיקו ובספרד. ב-2003 זכה במלגת גוגנהיים, ובשנה שאחריה זכה בפרס הלאומי לספרות בארצו, על ספרו "Vivir afuera" ("לחיות בחוץ").

ב-2010 נפטר פוגוויל עקב נפחת בריאות שנגרמה מהתמכרותו לעישון.

== ספריו שיצאו לאור בעברית ==
עד כה יצא לאור ספר אחד מיצירתו: ארמדילים: תמונות מקרב תת-קרקעי, תרגם מספרדית: יורם מלצר. הוצאת כרמל, 2009.

הספר עוסק בקבוצה של חיילים ארגנטינאים במלחמת מלווינס אשר מסתתרים בתוך מחפורת ומנסים לחמוק מלחימה, שפירושה עבורם מוות. הספר כתוב בסגנון היפר-ריאלסטי אשר מנכיח את המלחמה על כל נוראותה. עם זאת, הרומן מתרחק משיפוט מוסרי ואינו מציג את העריקים באור שונה או הומניסטי. כל הדמויות מתוארות בחדות מינימליסטית במציאות שבה אין טובים ורעים.

== קישורים חיצוניים ==

* 
* [http://www.simtaot.com/dir/materials/%D7%A4%D7%95%D7%92%D7%95%D7%95%D7%99%D7%9C,%20%D7%94%D7%A8%D7%95%D7%9E%D7%9F%20%D7%95%D7%94%D7%9E%D7%A9%D7%9E%D7%A2%D7%95%D7%AA%20%D7%94%D7%97%D7%95%D7%9E%D7%A7%D7%AA%20%D7%9E%D7%90%D7%AA%20%D7%90%D7%95%D7%A8%D7%99%D7%90%D7%9C%20%D7%A7%D7%95%D7%9F.pdf פוגוויל, הרומן והמשמעות החומקת] מאת אוריאל קון 
* [http://www.simtaot.com/dir/materials/%D7%A2%D7%9C%20%D7%9E%D7%9C%D7%97%D7%9E%D7%94%20%D7%95%D7%A1%D7%A4%D7%A8%D7%95%D7%AA%20%D7%90%D7%95%D7%A8%D7%99%D7%90%D7%9C%20%D7%A7%D7%95%D7%9F%20%D7%A2%D7%9C%20%D7%A4%D7%95%D7%92%D7%95%D7%95%D7%99%D7%9C.pdf.pdf מלחמה וספרות - על רודולפו פוגוויל] מאת אוריאל קון 
* [http://hagada.org.il/2009/09/23/על-מלחמה-וספרות-בעקבות-ארמדילים-מא על מלחמה וספרות – בעקבות "ארמדילים" מאת פוגוויל] מאת אוריאל קון ב-23 בספטמבר 2009

קטגוריה:בואנוס איירס: אישים
קטגוריה:סופרים ארגנטינאים
קטגוריה:סוציולוגים
קטגוריה:זוכי מלגת גוגנהיים
קטגוריה:ארגנטינאים שנולדו ב-1941
קטגוריה:ארגנטינאים שנפטרו ב-2010
אופלנד

אוּפְּלַנְד (Uppland) הוא אחד מחבלי שוודיה. החבל משתרע במזרח "ארץ סביאה", והוא המאוכלס ביותר מבין 25 חבלי הארץ ההיסטוריים שמרכיבים את ממלכת שוודיה.

זהו חבל שמזוהה בעיקר עם הארמונות, האחוזות, האבנים הרוניות ושרידי ההיסטוריה הרבים מספור שפזורים בו. הוא גובל מדרום בחבל סדרמנלנד ובאגם מלארן, ממערב בווסטמנלנד, מצפון-מערב בדלרנה, מצפונו ביסטריקלנד וממזרח משתרע הים הבלטי ובו איים רבים. שמו של החבל, "הארץ העילית", הוא במשמעות "צפונית למלארן".

החבל שטוח יחסית, והנקודה הגבוהה ביותר בו היא 118 מטר מעל פני הים. הוא מאופיין בהשפעותיהן של יריעת הקרח הקדומה והתרוממות פני הקרקע. תלוליות סחף ומורנות מעצבות את הנוף. היערות הם בעיקר של אורן ואשוחית.

החיה המסמלת את החבל היא עיטם לבן-זנב, המצוי בעיקר לאורך החוף הבלטי.

בחלקים הגבוהים של מערב אופלנד ישנם שרידי יישובים מתקופת האבן. לצדם, התופעה הארכאולוגית המרכיבה יותר מאחרות את נוף החבל היא שדות קבורה מתקופת הברזל. עידן הוויקינגים השאיר את חותמו בראש ובראשונה באמצעות מונוליתים שבהם חקוקות הקדשות רוניות. היישוב המסחרי הקדמון בירקה, שעל אי באגם מלארן, מייצג תקופה זו והוא ככל הנראה האתר הוויקינגי החשוב ביותר בסקנדינביה.

בימי הביניים כבר היו גבולות החבל כמעט זהים לאלה של ימינו. העיר החשובה סיגטונה, שנוסדה בסוף המאה העשירית, נעשתה מושב הארכיבישוף הראשון של שוודיה סביב שנת 1160, וב-1164 החליפה אותה אופסלה, שמאז שימשה כמרכזה של הדת הנוצרית בשוודיה. במהלך המאה ה-13 החלה סטוקהולם לצמוח. ב-1477 נוסדה אוניברסיטת אופסלה, והעיר עתידה לשמש מאז למשך מאות שנים כמרכז האינטלקטואלי של הממלכה. בתקופת האימפריה השוודית (1611-1718) צצו מבני אחוזות וארמונות רבים, והאצולה התרחבה. סטוקהולם גדלה במהירות. המאות ה-18 וה-19 היו בסימן הגידול המטרופוליטני האדיר, והתיעוש, שמראשיתו היה קשור בעיבוד ברזל, הטביע את חותמו על אופלנד.

==קישורים חיצוניים==

* 

קטגוריה:שוודיה: חבלים
אריאל מרגלית

אריאל מרגלית (נולד ב-31 באוגוסט 1980) הוא עיתונאי, איש עסקים, פרסומאי, במאי ומגיש טלוויזיה ישראלי. הוא מומחה לתקשורת בשוק הסיני ומנכ"ל חברת "ARMA", המפתחת ומפיקה תוכן לשידור ברחבי העולם.

==ביוגרפיה ==
מרגלית, שנולד וגדל בירושלים, הוא בנם של רות (רודה) מרגלית והאדריכל פרופסור משה מרגלית. 

מרגלית למד בתיכון בית חינוך והוא בעל תואר ראשון בהצטיינות בניהול ובפילוסופיה מאוניברסיטת תל אביב (2007), תואר שני בהצטיינות מבית הספר לכלכלה של לונדון בגלובליזציה ובתקשורת ותואר שני נוסף בהצטיינות יתרה מאוניברסיטת פודאן בשאנגחאי בגלובליזציה ובתקשורת סינית.

===קריירה עיתונאית===
בגיל ארבע-עשרה הגיש מרגלית תוכניות לנוער בקול ישראל, ולאחר מכן הצטרף לצוות המגישים של התוכנית זאפ לראשון בערוץ 1. בשנת 1998 התגייס לצבא ושירת בגלי צה"ל כעורך חדשות החוץ. בעת שירותו הסדיר מונה לעורך תוכנית הדגל "בוקר טוב ישראל" לצד גולן יוכפז והגיש את תוכנית האקטואליה הלילית "24 היום שהיה". ב-2001 ייסד מרגלית את יומן סיכום השנה הלועזית של גלי צה"ל במתכונתו הנוכחית.

עם שחרורו מצה"ל בשנת 2002 הצטרף מרגלית לחברת "חדשות ישראל", שנועדה להקים את ערוץ החדשות והפיקה את מהדורת החדשות המרכזית עבור ערוץ 10 בתחילת דרכו. מרגלית שימש כתב חדשות חוץ, ועם סגירתה של החברה הצטרף לצוות המייסד של חדשות 10 ככתב חדשות חוץ וככתב מגזין וכמגיש מבזקים ומהדורות.

מאז שנת 2002 סיקר מרגלית עבור חדשות 10 כמה מהאירועים החדשותיים המרכזיים שהתרחשו בעולם: מגפת הסארס באסיה (2003), חטיפת המטיילים הישראלים על ידי ארגון הגרילה ELN בקולומביה (2004), פרשת רמדיה והומאנה בגרמניה (2004), פרשת האי היווני של ראש הממשלה לשעבר אריאל שרון (2004), מלחמת לבנון השנייה (2006), רעידת האדמה בהאיטי (2010) ורעידת האדמה והצונמי בסנדאי (2011).

בשנים 2006–2008 הגיש מרגלית את "חדשות הבוקר", תוכנית הבוקר של ערוץ 10, לצד תמר איש-שלום וטלי מורנו. לסירוגין הגיש גם את "היום שהיה" ואת "חדשות השבת".

ב-2008 מונה לשליח חדשות 10 באירופה. ב-2009 מונה לכתב הטלוויזיה הישראלי הראשון בסין.

ב-2009 היה מרגלית הכתב הישראלי הראשון שהופיע בערוץ הטלוויזיה האיראני PRESS TV.

בשנת 2011 מרגלית החל לפרסם מאמרים בירחון "פירמה" של העיתון "גלובס".

ביולי 2017 הצטרף מרגלית לצוות המגישים בערוץ 10, ובמסגרתו החל בספטמבר להגיש יחד עם סיון קליין את תוכנית הבידור "הרדאר".

ב 2021 הצטרף מרגלית לצוות המגישים בערוץ I24NEWS

===קריירה עסקית===
בשנת 2011 הקים מרגלית את חברת המדיה "ARMA" המספקת פתרונות פרסום ומפתחת ומפיקה תוכן לשידור ברחבי העולם. החברה הפיקה בסין קמפיינים וסרטים, בין היתר, למותגים נייק, אדידס, ודיסני. לחברה משרדים בהונג קונג ובשאנגחאי שבסין.

בשנת 2017 החברה הובילה את הקמפיין ללא מטרת רווח "werallrefugees"(בעברית: "כולנו פליטים"), שנועד לגשר בין אוכלוסיות פליטים לבין אוכלוסיות קולטות פליטים ברחבי העולם.

== קישורים חיצוניים ==

* 

== הערות שוליים ==

קטגוריה:ערוץ עשר: שדרנים, שחקנים ומנחים
קטגוריה:כתבי חדשות חוץ ישראלים
קטגוריה:בוגרי אוניברסיטת תל אביב
קטגוריה:בוגרי בית הספר לכלכלה של לונדון
קטגוריה:מנכ"לים ישראלים
קטגוריה:חיילי גלי צה"ל
קטגוריה:פרסומאים ישראלים
קטגוריה:במאים ישראלים
קטגוריה:בוגרי תיכון עירוני ג' (ירושלים)
קטגוריה:ישראלים שנולדו ב-1980
זאב שביידל

זאב שְביידֶל (נולד ב-25 באפריל 1976 בבלארוס) הוא קרימינולוג ופובליציסט ישראלי, העוסק בטיפול ובכתיבה, פעיל וחוקר הקהילה הדתית ההומוסקסואלית בישראל.

==ביוגרפיה==
זאב שביידל נולד בבלארוס למשפחה לא דתית, אבל חזר בתשובה בנעוריו. שביידל הוא עובד סוציאלי וקרימינולוג בהכשרתו. 

שביידל, המציג עצמו כאיש טיפול ופעיל בקהילה הגאה הדתית בפרט,<ref></ref> כותב על זהות הומולסבית ומתנגד לטיפולי המרה.<ref name=":0"></ref>

שביידל נשוי לבן זוגו, אלון אור, אחיינה של הזמרת עפרה חזה.

== עיסוקיו ==
שביידל מציג עצמו כאיש טיפול ופעיל בקהילה הגאה הדתית בפרט. הוא עובד עם פוגעים מינית ונפגעים.<ref></ref>

בעיתון "מקור ראשון" הוא כותב את המדור "בשפה אחרת", הסוקר כתבי עת מן העולם, עם דגש על ניתוח תהליכים גלובליים בתחום הפוליטיקה, התרבות והיהדות העולמית.

בכתיבתו הפובליציסטית במקור ראשון ובכלי תקשורת נוספים הוא מנסה לשלב בין עמדות התומכות בשוויון זכויות לקהילה הגאה לבין עמדות שמרניות ודתיות. שביידל כותב ביקורת ספרים ומפרסם טורי דעה באתר הארץ.<ref></ref>

הוא הופיע בתוכניות בטלוויזיה וברדיו כנציג של קהילה זו בתחילת שנות האלפיים, תחילה תחת שם בדוי, "זאב דרור", ובהסוואה, ולאחר מכן בזהותו האמיתית, וניהל את פורום האינטרנט הראשון שעסק בנושא.

מעל דפי עיתונים, כתבי עת ואתרי אינטרנט המזוהים עם הציונות הדתית הרבה להגיב לאמירות הומופוביות.

== דעותיו ==
הוא פרסם מאמרים בנושאים הקשורים לחקר ההומוסקסואליות והקהילה הדתית ההומוסקסואלית בישראל. הוא הביע ספק ביעילותם של טיפולי המרה לשינוי נטייה מינית, וטען כי על הקהילה הדתית לקבל את קיומם של הומואים בקרבה כנתון בלתי ניתן לשינוי. לדבריו, הקהילה ההומו-לסבית הדתית בישראל חייבת לפעול משום שההנהגה הרבנית הנוכחית של הציונות הדתית <ref name=":0" />

במכתב פתוח לרב אהרן הראל כתב על ניסיונו האישי<ref name=":0"></ref> הוא טען שרבים מהקהילה, כולל הוא עצמו, הם "בוגרי" ניסיונות כושלים של טיפולי המרה ונישואין שהתפרקו. וכי החיים ללא זוגיות הביאו לדיכאון ומחירים רגשיים בלתי נסבלים.

== ראו גם ==

* חברותא - הומואים דתיים
* בת קול - נשים דתיות לסביות ביסקסואליות טרנסג'נדריות וקוויריות
* הו"ד - הומוסקסואלים דתיים

== קישורים חיצוניים ==
* 
* [https://web.archive.org/web/20111005011303/http://lnk.nana10.co.il/Article/?ArticleId=603851&ServiceID=182 דיון] בתוכנית "לונדון את קירשנבאום" בערוץ 10 עם הקרימינולוג זאב שביידל, 22 בדצמבר 2008
* [https://www.youtube.com/watch?v=jn4xmMWZQpU&start=3540 מושב בנושא טיפולי המרה בהשתתפות זאב שביידל], במהלך כנס ירושלים השנים עשר של עיתון בשבע.

מאמריו:
* זאב שביידל, [https://web.archive.org/web/20111226082802/http://www.bmj.org.il/userfiles/akdamot/17/.pdf אח(ר)ים בקרבנו: על מקומם של דתיים הומולסביים בחברה הדתית]. אקדמות י"ז (2006), 81–110
* זאב דרור, [http://toravoda.org.il/files/atzat.pdf עוצו עצה – על ארגון 'עצת נפש' לטיפול בהומואים דתיים, מייסודו של הרב שלמה אבינר], דעות - ביטאון "נאמני תורה ועבודה", 17, עמ' 12–18
* 
* זאב שביידל, [https://youtu.be/uEyIcu7mtwY שיחה בפודקסט של רועי יוזביץ], דצמבר 2022

==הערות שוליים==

קטגוריה:פובליציסטים ישראלים
קטגוריה:חוזרים בתשובה
קטגוריה:פעילים חברתיים ישראלים
קטגוריה:פעילים למען זכויות להט"ב בישראל
קטגוריה:אנשי תקשורת להט"בים ישראלים
קטגוריה:סגל מקור ראשון
קטגוריה:חברי המועצה הציבורית של אם תרצו
קטגוריה:להט"בים יהודים
קטגוריה:ישראלים שנולדו ב-1976
המעין

הַמַּעְיָן הוא רבעון שיוצא לאור מאז שנת תשי"ג (1953) "המשלב מימד תורני עם מימד מדעי-תורני" ומכיל מאמרים מגוונים בנושאי הלכה, השקפה, היסטוריה יהודית ומחקר. 

על מטרותיו וייעודו של 'המעין' כתב בגיליון הראשון, פרופ' מרדכי ברויאר, מייסדו ועורכו הראשון של כתב העת: . בשנת תשכ"ד (1964) התמנה יונה עמנואל כעורך כתב העת, תפקיד אותו מילא עד לפטירתו בשנת תשס"ב (2002), אז החליף אותו הרב יואל קטן. 

כותבי המאמרים ונושאיהם מגוונים ועוסקים בתחומים רבים. בנוסף קיים בכתב העת גם מדור ביקורת ספרים. כתב העת היוצא לאור על ידי מוסד יצחק ברויאר של פועלי אגודת ישראל, מזוהה עם חוגי "תורה עם דרך ארץ" וניתן בו דגש מסוים להגות ולהיסטוריה של חוגים אלו. כך למשל, בתחילת שנות ה-90, התקיים בו פולמוס בין הרב שלמה וולבה ופרופ' זאב לב בנוגע ליישומה והצלחתה של שיטת "תורה עם דרך ארץ". 

רוב מאמרי 'המעין' זמינים באינטרנט באתר HebrewBooks (בעיקר מהשנים הראשונות), באתר ישיבת שעלבים (משנת תשס"ז) ובאתרים נוספים.

==כותבים==
עם כותבי המאמרים במשך השנים נמנים רבנים, חוקרים תורניים ואנשי אקדמיה, בהם: הרב שלמה זלמן אוירבך, הרב ד"ר קלמן כהנא, הרב אביגדר נבנצל, הרב יהושע מגנס, הרב יהושע נויבירט, הרב חיים סבתו, הרב יוסף אביב"י, הרב שלמה אבינר, פרופ' ישראל אומן, הרב יהושע בכרך, הרב ד"ר יצחק ברויאר, פרופ' מרדכי ברויאר, הרב מרדכי ברויאר, הרב שריה דבליצקי, פרופ' דוד הנשקה, שמואל הכהן וינגרטן, הרב יצחק לוי, פרופ' מרדכי כסלו, הרב פרופ' יהודה לוי, פרופ' זהר עמר, הרב ד"ר רפאל בנימין פוזן, הרב אברהם אבא וינגורט, פרופ' יהודה פליקס, הרב משה צוריאל, הרב ד"ר יהודה קופרמן, פרופ' מאיר שוורץ, פרופ' יואל אליצור.

==קישורים חיצוניים==
* [http://www.daat.ac.il/he-il/kitveyet/hamayan/gilyonot גליונות לפי סדר הופעתם תשי"ג – תשס"ו] (פורמט PDF), באתר דעת. (קיים רק חלק קטן מגליונות השנים תשמ"ה-תשס"ו) 
* [http://www.machonso.org/hamaayan/?task=list מאמרי המעין החל משנת תשס"ז], באתר מכון שלמה אומן
* [http://www.rambish.org.il/results.asp?SearchFunction=find&SearchCode=F2_WSR&SearchRequest=28 מאמרי 'המעיין'] באתר רמבי"ש
* 
* [https://web.archive.org/web/20131006084053/http://gmaranet.cet.ac.il/pages/sub.asp?source=754 מאמרים מתוך המעין], באתר גמראנט
* 
* 

==הערות שוליים==

קטגוריה:ישראל: כתבי עת תורניים
קטגוריה:ישראל: כתבי עת
קטגוריה:פועלי אגודת ישראל
קטגוריה:כתבי עת למחקר תורני
הערוץ הסלאבי הבין-לאומי

הערוץ הסלאבי הבין-לאומי (באנגלית: Slavonic Channel International; בראשי תיבות: SCI) הוא ערוץ טלוויזיה, אשר נועד ליידע את הסלאבים ברחבי העולם ואת הקהילה העולמית על היבטים שונים של פעילות החיים של הסלאבים, על ההיסטוריה הסלאבית הייחודית ועל מסורות עשירות, תרבות, הישגים ותרומה משמעותית של הסלאבים בהתפתחות הציוויליזציה העולמית.

== שידור כיסוי ==
אוקראינה, רוסיה, בלארוס, חבר המדינות, גאורגיה, האיחוד האירופי, קובה, מקסיקו, קנדה, ארצות הברית, אסיה, המזרח הקרוב, אפריקה.

== רקע היסטורי ==
שידורי הניסיון החלו בשנת 1994 והחל משנת 2008 הערוץ משדר באופן סדיר. השידור מבוצע בשפה הרוסית, אוקראינית, אנגלית ובשפה בה נערכה התוכנית הספציפית.

פרויקט המחברים: ולדימיר אלכסנדרוביץ' איוואננקו ו ולריה וולודימירובנה איוואננקו.

== קישורים חיצוניים ==
* 

קטגוריה:ערוצי טלוויזיה
The King of Limbs

The King of Limbs (בעברית: מלך הזרועות) הוא אלבום האולפן השמיני של להקת הרוק האלטרנטיבי הבריטית רדיוהד. האלבום ניתן להורדה בתשלום ב־18 בפברואר 2011 בפורמט MP3 או WAV, ולווה בהוצאה פיזית ב־28 במרץ 2011, וב"גרסת עיתון" מיוחדת ב־9 במאי.

ב־14 בפברואר 2011, הכריזה הלהקה באתר האינטרנט שלה על שמו של האלבום החדש, וכי הוא ישוחרר ב־19 בפברואר. ב־18 בפברואר, יום לפני השחרור המיועד, פרסמה הלהקה וידאו קליפ לסינגל הראשון של האלבום, "Lotus Flower". לאחר מכן, האלבום ניתן להורדה דרך אתר הלהקה.

== רשימת השירים ==

== קישורים חיצוניים ==

* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:אלבומי רדיוהד
קטגוריה:אלבומים באנגלית
קטגוריה:אלבומי חברת אקס-אל רקורדינגס
קטגוריה:אלבומים בהוצאה עצמית
קייל מקלכלן

קייל מריט מקלכְּלן (באנגלית: Kyle Merritt MacLachlan; נולד ב-22 בפברואר 1959) הוא שחקן קולנוע וטלוויזיה אמריקאי, זוכה פרס גלובוס הזהב לשחקן הטוב ביותר בסדרת דרמה לשנת 1990 על תפקידו ב"טווין פיקס". התפרסם לראשונה בשל תפקידיו בסרטים של דייוויד לינץ' "קטיפה כחולה" ו"חולית", ובעיקר בשל תפקידיו בסדרות "סקס והעיר הגדולה", "עקרות בית נואשות" ו"איך פגשתי את אמא".

==ביוגרפיה==
מקלכְּלן נולד בעיר יאקימה שבמדינת וושינגטון, בן למשפחה נוצרית ממוצא סקוטי. הבכור מבין שלושה אחים. הוא סיים בהצלחה את לימודיו באוניברסיטת וושינגטון, ולאחר מכן עבר להתגורר בהוליווד כדי לקדם את קריירת המשחק שלו.

בשנת 2002 נישא למפיקה דזרה גרובר . ולזוג נולד בן ב-2008.

==קריירה==
מקלכְּלן החל את שיתוף הפעולה הנרחב שלו עם הקולנוען דייוויד לינץ' בשנת 1984, בה נבחר לתפקיד הראשי של פול אטריידאס, בנו של הדוכס לטו מנהיג בית אטריידאס, בגרסתו של לינץ' לספר המדע הבדיוני הפופולרי של פרנק הרברט "חולית".

תפקידו הקולנועי השני ב-1986, ביצירת המופת של לינץ' "קטיפה כחולה", היה זה שהפך את מקלכלן לכוכב קולנוע; בסרט התפרסם בדמותו של הסטודנט ג'פרי בומונט, שמסתבך עם הזמרת המסתורית דורת'י ואלנס (איזבלה רוסליני) ועם הגנגסטר הסדיסט ששולט בה פרנק בות' (דניס הופר). בשנה שלאחר מכן שיחק במותחן האימה "נסתר", בתור סוכן ה-FBI לויד גאלגהר.

בשנת 1990 חבר מקלכלן לדייוויד לינץ' בפעם השלישית, הפעם בהפקתו "טווין פיקס"; בסדרת המופת שנמשכה שנתיים גילם את הדמות הראשית של סוכן ה-FBI דייל קופר, הנקרא לחקור ולפענח את רצח הנערה לורה פאלמר בעיירה הפסטורלית טווין פיקס שבוושינגטון. הופעתו בסדרה זיכתה את מקלכלן בפרס גלובוס הזהב לשחקן הטוב ביותר בסדרת דרמה ובשתי מועמדויות נוספות לפרס אמי. מקלכלן שיחק את התפקיד גם בסרט הקולנוע של לינץ' המבוסס על הסדרה, "טווין פיקס: אש הולכת איתי"

ב-1991 שיחק בדרמה המוזיקלית של אוליבר סטון "הדלתות", בדמותו הביוגרפית של המוזיקאי ריי מנזרק, חבר להקת הרוק הפופולרית "הדלתות". ב-1994 הופיע בקומדיה שוברת הקופות "הפלינטסטונס" המבוססת על סדרת ההנפשה "משפחת קדמוני", בתור הדמות הרעה קליף ואנדרקייב.

מקלכלן השתתף גם בדרמה הארוטית "נערות שעשועים" של פול ורהובן, בתור במאי מופעי החשפנות זאק קארי; הסרט נחל כישלון קופתי, נקטל בחריפות על ידי המבקרים, ומקלכלן עצמו היה "מועמד" לפרס פטל הזהב לשחקן הגרוע ביותר על תפקידו. מקלכלן היה נבוך מעצם השתתפותו בהפקה הכושלת ועזב באמצע הפרמיירה לסרט.

לאחר דעיכה בקריירה, שנבעה בין היתר גם מתפקידו המפוקפק ב"נערות השעשועים", חזר מקלכלן לתודעה בזכות ההופעה בתור קלאודיוס (לפחות במחזה, קלאודיוס אינו אחיו של המלט, אלא האדם איתו אמו של המלט, גרטרוד, התחתנה לאחר מות אבי המלט), אחיו של המלט (אית'ן הוק) בדרמה המודרנית "המלט", המבוססת על המחזה המפורסם. בנוסף התפרסם ב-23 הופעות אורח בסדרה הפופולרית "סקס והעיר הגדולה" בתור ד"ר טרי מק'דוגל.

בשנים האחרונות נודע מקלכלן בעיקר בזכות תפקידו בחמש עונות סדרת הדרמה "עקרות בית נואשות" בתור אורסון הודג', בעלה של ברי ואן דה קאמפ (מרשה קרוס).

בין השנים 2010–2014 שיחק בסיטקום "איך פגשתי את אמא", בתור הקפטן.

== פילמוגרפיה נבחרת ==

==קישורים חיצוניים==
* 

* [http://www.kylemaclachlan.com/ האתר הרשמי של מקלכלן]
* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:בוגרי אוניברסיטת וושינגטון
קטגוריה:אמריקאים שנולדו ב-1959
קטגוריה:זוכי פרס סאטורן לשחקן ראשי בטלוויזיה
פסטיבל עין גב

פסטיבל עין גב הוא פסטיבל מוזיקה המתקיים בקביעות מדי שנה בחודש אפריל, בקיבוץ עין גב שעל שפת הכנרת מאז 1943.

הפסטיבל נוסד בשנת 1943 על ידי חובבי מוזיקה מחברי הקיבוץ, שהתקשו להגיע העירה לשמוע קונצרטים ועל כן החליטו להביא את המוזיקה אליהם. תקציב הקיבוץ לא אפשר הזמנת אמנים מקצועיים, ועל כן הסתפקו תחילה בכישרונות המקומיים ובהמשך הביאו גם נגנים מטבריה השכנה. בשנותיו הראשונות של הפסטיבל נקבעה מסורת יחידה במינה - בראשית הערב היה נערך הקונצרט הראשון לאורחים מבחוץ, שהיו מגיעים במכוניות ובסירות מעבר לאגם וחוזרים למקומותיהם לאחר סיומו. אז, בסביבות חצות, היו מתכנסים חברי הקיבוץ ומקורביו לחגיגת המוזיקה האמיתית, שכללה נגינה, שיחות ודיונים בחברותא והתארכה עד לשעות הקטנות של הלילה. מתכונת זו חזרה על עצמה במשך כל שבוע פסח.

רפרטואר הפסטיבל התרחב במשך השנים, הן בכמות המופעים והן בגיוונם. אופרות, מחול, מוזיקה קאמרית ותזמורתית. התוכניות שילבו מוזיקה מכל התקופות, מתקופת הבארוק עד ימינו, והיה בו ייצוג נכבד למוזיקה ישראלית משל טובי המלחינים, בהם מנחם אבידום, יוסף טל, עדן פרטוש ובן-ציון אורגד ועוד. הפסטיבל משך אליו נגנים, זמרים, רקדנים ומנצחים מישראל ומרחבי העולם.

בשנת 1994 שינה הפסטיבל את פניו. הייתה זו השנה האחרונה שבה כללה תוכנית הפסטיבל מוזיקה קלאסית, פרט לשנת 2012, שבה נעשה ניסיון להחזיר את המוזיקה הקלאסית לפסטיבל עין גב בקונצרט שבו בוצעה הסימפוניה התשיעית של בטהובן.

בשנת 1995 הפך הפסטיבל ל"פסטיבל עין גב לזמר העברי" ובימי חול המועד פסח הוא מושך אליו אלפי חובבי זמר לכמה ערבי זמר ומופעים, ובכללם מופעי הצדעה וזיכרון לגדולי הזמר העברי - מלחינים, פזמונאים ומשוררים, ומבצעים.
משנת 2018, משמש קובי סיט כמפיק ראשי וכמנהל אומנותי של הפסטיבל.

בשנת 2023 התקיים הפסטיבל לראשונה בחול המועד סוכות במקום בחול המועד פסח של אותה השנה.

בשנה זו התקיים ב 2 באוקטובר מופע לציון 50 שנים למלחמת יום הכיפורים <ref></ref>בשם "מוכרחים להמשיך לנגן" (על שם שירה של להקת חיל האוויר שנכתב עם תום המלחמה).

המעבד המוזיקלי אילן גלבוע מפיק ומנהל אותו מוזיקלית.

== לקריאה נוספת ==
זלצבורג של המזרח התיכון : סיפור תולדותיו של פסטיבל עין-גב / ד"ר יוחנן רון

== קישורים חיצוניים ==
* 
* 
* 
* 
* [https://www.nli.org.il/he/archives/NNL_ARCHIVE_AL990049144940205171/NLI#$FL68666546 תוכניית הפסטיבל לשנת 1968], ארכיון נעמי אלסקובסקי, הספרייה הלאומית
* יוחנן רון, [http://www.irgun-jeckes.org/?CategoryID=408&ArticleID=2184 פסטיבל עין גב], ארגון יוצאי מרכז אירופה, יקינתון 2010
* [https://web.archive.org/web/20120215211403/http://www.eingev.org.il/site/in_page.asp?page_id=245 קיבוץ עין גב, תוכנית הפסטיבל לשנת 2012]
* [http://omershomrony.com/2012/03/28/בטהובן-על-ים-כנרת-ראיון-עם-המנצחת-הישר/ עומר שומרוני, בעיקר מוזיקה, "בטהובן על ים כנרת", ריאיון עם המנצחת עדה פלג] 28 במרץ 2012
* פסטיבל עין גב, 2015
* [https://jv.localtimeline.com/index.php?option=com_localstory&view=event&tmpl=component&id=232&lang=he#showAsset-image-577 תכניית הפסטיבל לשנת 2019]
* [https://jfc.org.il/news_journal/60390-2/97320-2/ הופעת הדודאים בפסטיבל עין גב], 1962, באתר ארכיון הסרטים הישראלי בסינמטק ירושלים
* 

== הערות שוליים ==

קטגוריה:אירועי זמר בישראל
עין גב
קטגוריה:עין גב
בוסתנאי (כתב עת)

כתב עת בוסתנאי
בוסתנאי היה שבועון שיצא לאור בין השנים 1929 עד 1939 ברחובות. היה זה ביטאונה של התאחדות האיכרים. מייסדו ועורכו הראשון (עד 1937) היה משה סמילנסקי. כמו כן ערכו את הביטאון מרדכי ליפסון, טוביה זיסקינד מילר, פסח גינזבורג ושמואל פרלמן.

השבועון כלל מאמרים פובליציסטיים, ידיעות וכתבות בנוגע לפוליטיקה הפנימית של התאחדות האיכרים, מידע מדעי פופולרי בנושאי חקלאות, זואולוגיה ובוטניקה וכן התפרסמו בו סיפורים ושירים מאת בני המושבות.

בנוסף לשבועון צורף לכתב העת מוסף "בוסתנאי לנוער" (בעריכת יעקב חורגין) ושני כרכי מאמרים בשם "מימים ראשונים" שערך אלתר דרויאנוב.

אחד הפולמוסים החריפים שהתנהלו מעל דפי כתב העת היה בשאלת היחס לערבים. בעוד שמשה סמילנסקי הטיף להיכרות וקירוב השכנים הערבים, נטו רבים מהכותבים (ובראשם יעקב חורגין) לרוויזיוניזם וקראו להתבדלות ואף למעשי נקמה בפורעים ערבים (במיוחד בימי המרד הערבי הגדול). על רקע זה פיטר סמילנסקי את חורגין, ובהמשך נאלץ להתפטר בעצמו מעריכת השבועון.

עם הכותבים הבולטים ניתן למנות את זאב סמילנסקי, מאיר-סיקו סמילנסקי, אלתר לוין, אמנון הורביץ, יעקב רבינוביץ, יחיאל מיכל פוחצ'בסקי ודוד יודילביץ.

קטגוריה:שבועונים בארץ ישראל
קטגוריה:התאחדות האיכרים
מנוע זנד

המבנה הפנימי של מונע זנד
מנוע זנד (באנגלית: Zend Engine) הוא מנוע סקריפטאות (מכונה וירטואלית), הידוע עקב התפקיד החשוב אותו הוא ממלא בשפת אוטומציית האינטרנט PHP. המנוע פותח במקור על ידי אנדי גוטמנס וזאב סורסקי בהיותם סטודנטים בטכניון. מאוחר יותר הם הקימו את חברת זנד טכנולוגיות ברמת גן. השם Zend הוא הלחם של שמות המייסדים באנגלית, Zeev ו-Andi.
==היסטוריה==
הגרסה הראשונה של מנוע הזנד הופיעה ב-1999 יחד עם PHP גרסה 4. הוא נכתב כהתקן back-end מודולרי ומותאם שאפשר, בפעם הראשונה, להשתמש בו גם מחוץ לקוד PHP. הביצועים, יציבות ופרישות של המנוע שיחקו מרכיב עיקרי בפופולריות העולה של קוד PHP.

הגרסה הנוכחית של המכונה הווירטואלית היא מנוע זנד 3 שנמצא בליבו של PHP7. קוד המקור של מנוע הזנד זמין בחופשיות תחת רישיון ה-PHP מאז 2001; זהו פרויקט קוד-פתוח, וישנם כעת מספר מפתחים מכל העולם שמנדבים מזמנם וכישוריהם להרחיב ולשפר את בסיס הקוד. חברת זנד טכנולוגיות מוכרת כלי פיתוח וניהול עבור המנוע, והוא נמצא בשימוש חברות הטכנולוגיה הגדולות בעולם ביניהם IBM ואורקל. למרות ש-PHP היא טכנולוגיה המתחרה בפלטפורמת .NET של חברת מיקרוסופט, מיקרוסופט החליטה לשתף פעולה עם זנד טכנולוגיות, כדי לאפשר למתכנתים ליצור יישומים ב-PHP עבור שרתי מיקרוסופט.

==ארכיטקטורה==
מנוע זנד משמש באופן פנימי על ידי PHP כמהדר ומנוע Runtime. סקריפטים של PHP נטענים לזיכרון ומורכבים לקודי-נתונים של Zend. אופקודים אלה מבוצעים וה-HTML שנוצר נשלח ללקוח.

===דוגמה===
כדי ליישם מתורגמן אינטרנט, אתה זקוק לשלושה חלקים:

# החלק המתורגמן מנתח את קוד הקלט, מתרגם אותו ומבצע אותו.
# חלק הפונקציונליות מיישם את הפונקציות של השפה.
# חלק הממשק מדבר עם שרת האינטרנט .

מנוע זנד אחראי לשלב 1 לחלוטין וקצת משלב 2; קוד ה-PHP לוקח חלקים בשלבים 2 ו-3.

== קישורים חיצוניים ==
* <div class="mw-content-ltr">
* [https://web.archive.org/web/20110813194014/http://www.zend.com/engine2/ZendEngine-2.0.pdf Zend Engine 2.0 Design document] (via Internet Archive)
* [https://web.archive.org/web/20190118051204/http://www.zend.com/license/2_00.txt The Zend Engine License, version 2.00]
* [http://git.php.net/?p=php-src.git;a=summary Official git repository]
* [https://github.com/php/php-src Github repository mirror]
* [http://php.net/manual/en/internals2.ze1.php Zend Engine 1 section in PHP manual]
* [http://php.net/manual/en/internals2.apiref.php Zend Engine 2 API reference in PHP manual]
* [http://php.net/manual/en/internals2.ze3.php Zend Engine 3 section in PHP manual]
* [https://wiki.php.net/internals/engine Documentation on the PHP development wiki]
</div>
==הערות שוליים==

קטגוריה:מכונות וירטואליות
נגב Zoo

נגב Zoo (נקרא בעבר הגן הזואולוגי של באר שבע) היה גן חיות, בקריית מאיר בץ שבבאר שבע, מדרום לכביש הכניסה המערבי לעיר. הוא השתרע על שטח של כ-50 דונם. בסוף שנת 2022, הגן נסגר לצמיתות לקראת העתקתו למיקום חדש תחת השם "מדבריום" שנפתח למבקרים בנובמבר 2023.

==תכולה==
בגן היו כ־130 מינים של יונקים, עופות וזוחלים. בין היונקים בלטו הפרסתניים, הקופים, החתוליים (בהם אריות), המכרסמים וחיות החווה. העופות חולקו בין חצרות ובין אגם לעופות מים כאשר הטווסים שוטטו חופשיים בגן. הזוחלים חולקו בין חצרות לבין ביתן אקווריומים. מחלקת הזוחלים יוצגה בגן על כל הסדרות שלה: בגן היה מספר מיני צבים, מספר לטאות, נחשים ותנינאים.

חלק מבעלי החיים בגן נולדו בשבי ורגילים לנוכחות בני אדם בקרבתם. חלק אחר מבעלי החיים הן חיות בר שהובאו לגן מהטבע על ידי פקחי רשות הטבע והגנים, וכן על ידי אנשים פרטיים, לצורך קבלת טיפול רפואי לאחר שנמצאו פצועים בשטח. בעלי חיים אלה קיבלו בגן טיפול רפואי ושיקום, לפי הצורך, וחלקם הושבו לטבע לאחר החלמתם.

הגן השתרע על שטח של 50 דונם. הוא הכיל אזורי תצוגה, פינת ליטוף, מדשאות, אזורי משחקים, כיתות לימוד, מזנון, משרד ומבני שירותים. מלבד התצוגה עברו בגן חוגי לימוד, סיורים מודרכים ופעילויות רכיבה על סוסי פוני.
מפת הגן
אריות לבנים בגן
ראמי סהרה ויען בגן החיות]]
נוטריות בגן]]
[[אליגטור אמריקאי בגן]]
==היסטוריה==
הגן התפתח מפינת חי שהקימה המורה מניה אוריאלי, בשנת 1954, בבית הספר שורשים שבשכונת נווה נוי. עם השנים החלה פינת חי זו לשרת גם קהל שלא קשור לבית הספר ולקבל סיוע תקציבי מעיריית באר שבע. בשנת 1977 קיבלה אוריאלי פרס ממשרד החינוך על ניהול פינת החי. בתקופה זו היא ניהלה את הפינה אם כי היא כבר הייתה גמלאית.

בשנת 1979 החליף דוקטור חיים סיון את אוריאלי בניהול כשהיא עברה להיות מגייסת הכספים העיקרית של פינת החי. בשנה זאת תרמה איירין קרייטמן מלונדון את הכספים שאפשרו לפינת החי להפוך לגן חיות. דהיינו, להתמקד במתן שירות לקהל הרחב ולהתמקם במשכן מרווח שתוכנן למטרה זו. משכן בשטח של כ-120 מטר מרובע.

בשנת 1983 הוקמה עמותה לגיוס כספים לגן החיות ברשות פרופסור ראובן יגיל. בשנת 1985 הועבר הגן לשטח של 1,000 מטר מרובע, ששימש קודם את מעברת חצרים. בתקופה זו הגן העסיק עדיין עובדים בתקן של שתיים וחצי משרות. על כן מרבית העבודה נעשתה בידי מתנדבים. מחלקת הניקיון של העירייה סייעה בהקמת משכן זה של הגן והוא נחנך בשנת 1986 במעמד ראש העיר, משה זילברמן.

בשנת 1991 החלה הקמת שכונת נווה זאב על מתחם הגן. משרד השיכון והעירייה הקימו את משכנו הרביעי והנוכחי של הגן. הבנייה ארכה שבע שנים והמשכן נחנך בשנת 1996.

גן החיות הופעל על ידי חברת "כיוונים" ומנהלו הוא זיו רשף.

בסוף 2022 גן החיות נסגר והכלובים נהרסו וכיום הוא נקרא מדבריום שהוקם ב-2023 לפארק חיות פתוח לחיות מדבר.

== בעלי החיים שהיו בגן ==
בין בעלי החיים שהיו בגן:
===יונקים===

===עופות===

===זוחלים===

==גלריה==
<gallery>
קובץ:Negev Zoo Beersheva Israel IMG 0647a.JPG|חזיר בר
קובץ:Negev Zoo Beersheva Israel IMG 0557.JPG|צבים דרבוניים זוחלים למבקרת
קובץ:Negev Zoo Beersheva Israel IMG 0540.JPG|צבגונים
קובץ:Negev Zoo reptiles IMG 1084.JPG|רב חומטים
קובץ:Negev Zoo Beersheva Israel IMG 0637a.JPG|חתול ביצות
קובץ:Negev Zoo IMG 0060.JPG|טווס הודי לבקן
קובץ:Negev Zoo IMG 0076.JPG|אייל נקוד
קובץ:Negev Zoo pony ride IMG 1114.JPG|רכיבה על פוני בגן
</gallery>

==קישורים חיצוניים==

*

==הערות שוליים==

גן
קטגוריה:גני חיות לשעבר
אורמיה (רפואה)

אוּרֶמְיָה (או שַׁיֶּנֶת הַדָּם) היא מצב המתאר את אוסף הסימפטומים המופיעים כאשר תפקוד הכליות נפגע.

בין הסימפטומים אפשר למנות:
* חולשת שרירים
* פגיעה בגדילה בילדים
* אנמיה
* הפרעות אלקטרוליטיות
* סימפטומים נוירולוגיים
* יתר לחץ דם
* פריקארדיטיס
* עמידות לאינסולין
* היפרליפידמיה
* בחילות והקאות

אורמיה יכולת להוביל להופעת חַמֶּצֶת אורמית (Uremic Acidosis) כאשר קצב הסינון הגלומרולרי יורד מתחת ל־25 מ״ל לדקה. החמצת שתופיע מתאפיינת בפער אניוני (Anion gap) גבוה (אך לא יותר מ־20 מא״ק לליטר).

==קישורים חיצוניים==

* 

== הערות שוליים ==

קטגוריה:תסמינים וסימנים הקשורים למערכת השתן
קטגוריה:כשל כלייתי
יבלבורג

מחוז יבלבורג (בשוודית: Gävleborgs län, יֵבְלֶבּוֹרֶס לֵן) הוא מחוז במרכז שוודיה. הוא השביעי בגודל שטחו והשמיני בגודל אוכלוסייתו במדינה, וכולל 10 קומינים (נפות). יבלבורג מהווה מחוז בחירה ששולח עשרה נציגים לבית המחוקקים השוודי - הריקסדג. מושב המחוז בעיר יבלה (Gävle). ערים אחרות הן סאנדוויקן (Sandviken), הודיקסוואל (Hudiksvall), בולנס (Bollnäs) וסדרהאמן (Söderhamn).

המחוז נוסד בשנת 1762 בעקבות הפרדה של החבלים יסטריקלנד, הלסינגלנד והריידלן ממחוז וסטרנורלנד שמצפון. ב-1810 הועבר הריידלן למחוז ימטלנד, וכיום החבלים ששטחיהם נכללים במחוז יבלבורג הם יסטריקלנד, הלסינגלנד, וחלק קטן של דלרנה.

==קישורים חיצוניים==

* 
* 

יבלבורג